Sakramentalie

Sakramentalier er gjenstander eller handlinger som i Den katolske kirke regnes for å vise en særskilt respekt mot sakramentene, og som derfor er spesielt egnet til å fremme gode tanker og øke fromhet. 

Forskjell fra sakramentene

Sakramentalier er hellige tegn som er innstiftet av Kirken, og som har til hensikt å forberede mennesker på å motta sakramentenes frukter og å hellige ulike livssituasjoner.

Velsignelsene inntar en viktig plass blant sakramentalene. De innebærer både lovprisning av Gud for hans verk og gaver, og kirkens forbønn om at menneskene må gjøre bruk av Guds gaver i Evangeliets ånd.

Det er ifølge katolsk lære to forskjeller mellom sakramenter og sakramentalier:

 Sakramentene ble innstiftet av Jesus Kristus, mens langt de fleste av sakramentaliene er innstiftet av kirken
 Sakramentene gir i seg selv nåde, mens sakramentaliene åpner for adgangen til nåde gjennom fromhet uten å selv inngyde noen nåde.

I tillegg ligger det en forskjell i at alle kan ta del i sakramentaliene, mens bare katolikker som har skriftet alle alvorlige synder kan motta sakramentene.

Eksempler på sakramentalier

Gjenstander

SakramentalieKort forklaringAgnus deiMedaljong med bilde av Guds lam, et symbol for Kristus.AlterAlteret bringer tankene til messeofferet.AskeSymbol på askese, brukes spesielt på askeonsdagGifteringSymbol på ekteskapsbåndetHellig oljeSalver med forskjellig symbolikkIldSymbol på renselse og fornyelseIkonerHellige bilderKirkebygningerSymbol på Guds ære og menneskers kall til tjenesteKirkeklokkerHerunder sakramentsklokke, symboliserer kallet til tjenesteKirkeåretEn gjennomgang av Kristi liv og virke, og påminnelse om helgneneKorstegnetEn bønn, ofte kombinert med vievannKrusifiksSymbol på korsfestelsenLiturgiske parafernalierGjenstander som brukes i gudstjenesterOrdensdrakterSymbol på tilhørighet og lydighetPalmegrenerSymbol på Kristi inntog i Jerusalem og martyrdødenParamenterKlær til bruk under gudstjenesterRosenkranserHjelpemiddel for bønnRøkelseSymboliserer bønner som stiger opp til himmelenSaltSymbol på bevaring, brukes ofte under dåpSkapularPlagg eller ring som viser at man har viet seg til noe, spesielt til MariaVelsignede medaljongerMedaljonger med fromme motiver, f.eks. en helgenVelsignede statuerMinner om hellige menneskerVievannSymboliserer dåpens vannVokslysSymbol på Kristi lys, og en viktig offergave

Handlinger og seremonier

SakramentalieKort forklaringBukkingSymbol på ærefrykt overfor det helligeEksorsismeUtdrivelse av onde ånderFoldede henderEn from gestFotvaskingTil minne om Kristi vasking av disiplenes føtter skjærtorsdagKnelingSymboliserer underkastelse og ærefryktMindre ordinasjonerOrdinasjon til f.eks. akolytt eller lektorProstratioÅ be liggende, tegn på absolutt underkastelseTidebønnDen katolske kirkes offisielle bønn utenfor messen

Kategori:Katolsk liturgi